Կուրտ Հյուգո Շնայդեր

Կուրտ Հյուգո Շնայդեր (սեպտեմբերի 7, 1988(1988-09-07), Բալթիմոր, Մերիլենդ, ԱՄՆ), օգտագործում է նաև KHS հապավումը, հոլովակների ամերիկացի խմբագիր, պրոդյուսեր, երաժիշտ, երգիչ և երգերի հեղինակ, որի հիմնական գործնեությունն արտահայտվում YouTube-ում երաժշտական տեսահոլովակներ ավելացնելով։ Նա ստեղծում է տեսահոլովակներ YouTube-ում տարբեր երաժիշտների, այդ թվում է Սեմ Ցույի օգնությամբ, ստեղծում մեդլի երաժշտական հոլովակներ, որոնցում Սեմ Ցույը երգում է որպես մեկ մարդուց կազմված երգչախումբ։


== Նախապատմություն ==
Շնայդերը ծնվել է Մերիլենդ նահանգի Բալթիմոր քաղաքում վիզուալ նկարիչ Լաուրա Ս․ Աութի և մաթեմատիկոս Մայքլ Շնայդերի ընտանիքում։ Մեծացել է Ֆիլադելֆիայի Փենսիլվանիա նահանգի Բլյու Բելլ բնակավայրում, որտեղ նա ապրել է Սեմ Ցույից ընդամենը մեկ փողոց հեռու, որ հետ ծանոթացել է միջնակարգ դպրոցում։ Ավելի ուշ նրանք երկուսով հաճախել են Վիսսահիկովի ավագ դպրոց։ Նա ունի գերմանական և ավստրիական ծագում հոր կողմից, բայց չի խոսում գերմաներեն։ Շնայդերը ունի մեծ քույր, ով դասական դաշնակահար է։ Վիսսահիկովի դպրոցն ավարտելիս Շնայդերն ստացել է Valedictorian աստիճան։ 2010 թվականին ավարտել է Եյլի համալսարանը (magna cum laude), որտեղ սովորել է մաթեմատիկա ու ներգրավվել  Phi Beta Kappa միությունում։
Շնայդերը խաղացել է Եյլի համալսարանի շախմատի թիմում։ Ներկայում նրա Միացյալ Նահանգների շախմատի ֆեդերացիայի Elo վարկանիշն  2235 է և կարող է խաղալ շախմատ  միաժամանակ մի քանի տախտակի վրա՝ աչքերը կապած։ Լաս Վեգասի «Nordic Semiconductor» հյուրընկալված CES 2014 շախմատի մրցաշարում նա խաղացել է Մագնուս Կառլսենի դեմ։ Նաև ինքնակրթությամբ սովորած երաժիշտ է։
Ըստ Business Insider-ի և SocialBlade-ի տվյալների՝ համարվում է, որ նա YouTube-ից ստանում է ավելի քան վեցանիշ գումար։


== Կարիերա ==


=== Համագործակցություն Սեմ Ցույի հետ ===
Շնայդերը Սեմ Ցույի հետ համագործակցությունն սկսել է ավագ դպրոցից և շարունակել Եյլի համալսարանում սովորելու ողջ ընթացքում․ Շնայդերը համալսարան ընդունվել է մի տարի առաջ։ Նա նկարահանել է հոլովակներ, որոնցում Ցույը կատարում է քավերներ և մեդլիներ, այնուհետև ստեղծել առցանց երաժշտական ​​շարք (College Musical) և օրիգինալ երգեր։
Նրանք լրատվամիջոցների ուշադրությունն արժանացել են Մայքլ Ջեքսոնի մեդլիի տեսագրությամբ։ Այս տեսանյութը Շնայդերի KurtHugoSchneider YouTube-յան ալիքի իններորդ ամենաշատ դիտված տեսանյութն է (ավելի քան 34 միլիոն)։ Այս մեդլին մեկն է այն մի քանի աշխատանքներից, որոնցում Շնայդերը, օգտագործելով հոլովակի խմբագրման տեխնիկան, ստեղծում է ա կապելլա կատարող մեկ մարդուց բաղկացած երգչախմբի պատրանք՝ Ցույի հետ կատարելով վոկալն ու բեք վոկալը, ներկայացնելով իր բազմաթիվ տարբերակներ։ Նրանց մեդլի տեսահոլովակները Time ամսագրի կողմից նկարագրվել են որպես Glee-ի  և «Կլոնների հարձակումը» ֆիլմի համադրություն։  Վիրուսային տեսանյութերը մի քանի անգամ հեռարձակվել են հեռուստատեսությամբ, ներառյալ  The Oprah Winfrey Show-ն  և The Ellen DeGeneres Show-ն։ 2011 թվականի փետրվարի 3-ին Շնայդերի տեսահոլովակը, որում Ցույը կատարում է Hold It Against Me երգը և նվագում դաշնամուր, իսկ Շնայդերը՝ հարվածային գործիքներ, հայտնվել է Բրիթնի Սփիրսի պաշտոնական կայքում։
Նրանց տեսահոլովակների հայտնիությունն օգնել է, որ ստեղծվեն այլ նախագծեր։ Ինքնուրույն  նկարահանած «Քոլեջի մյուզիքլ։ Ֆիլմ» կինոնկարը, որ  հիմնված է իրենց առցանց երաժշտական շարքերի վրա, ավարտվին է հասցվել 2010 թվականի ամռանը և  թողարկվել սեպտեմբերի 3-ին։ Ֆիլմի մի քանի կադրից դուրս տեսարաններ, որ նկարահանվել են Նիք Ուհասի կողմից, թողարկվել են ՅուԹուբում։ 2010 թվականի սեպտեմբերից Շնայդերը և Ցույն սկսել են թողարկել նաև օրիգինալ երգերի տեսանյութեր, իսկ 2013 թվականի մայիսին թողարկվել է  Սեմ Ցույի դեբյուտային օրիգինալ ալբոմը` Make It Up:


=== Այլ աշխատանքներ ===
Շնայդերը ստեղծել է նաև երաժշտական տեսահոլովակներ այլ արտիսիտների հետ համագործակցությամբ։ Հայտնի տեսանյութերից են Մայլի Սայրուսի մեդլին Քրիստինա Գրիմմիի կատարմամբ, «Just Dream» երգը Ցույի և Գրիմմի կատարմամբ («Կուրտ Հյուգո Շնայդեր» ալիքի առավել դիտված տեսահոլովակը` ավելի քան հարյուր քառասուն միլիոն դիտում) և "Baby" երգի ծաղրանմանակման տեսանյութը Հասկիի հետ։ Նա նաև ծաղրանմանակել է Ռեբեկա Բլեքի "Friday" երգը, որը Շնայդերի փոփոխությունների շնորհիվ հայտնի է որպես "Void Rays": Նա համագործակցել է Թիֆֆանի Ալվորդի հետ Թեյլոր Սվիֆթի մեդլիի կատարման, և Matisse-ի հետ՝ Ռիհաննայի երգերի մեդլիի կատարման համար։ Որոշ դեպքեում նա համագործակցել է նաև  Մաքս Շնայդերի հետ, օրինակ՝ նա ղեկավարել է Շնայդերի և Վիկտորիա  Ջասթթիի` Բրունո Մարսի մեդլիի, Maroon 5-ի մեդլիի և Սուրբծննդյան մեդլիի ստեղծումը։ Քոդ Սիմսոնի «Paradise» ալբոմի համար Շնայդերի հետ գրել է «Standing in China» ստեղծագործությունը։ Շնայդերը հանդես է եկել որպես պրոդյուսերի օգնական Եյլի համալսարանի համար տեսանյութի պատրաստման ժամանակ, որում նկարահանվել են Ցույն ու համալսարանի ուսանողներ։
Նա նաև կատարել է Ջասթին Բիբերի "Beauty and the Beat" երգի քավերը Alex Goot-ի և Քրիսի Քոստանզայի հետ, OneRepublic-ի "Counting Stars" երգի քավերը, ինչպես նաև Դեմի Լովատոյի  "Heart Attack" երգի քավերը Halocene-ի հետ։


=== Համագործակցություն Կոկա Կոլայի հետ ===
2013 թվականին Շնայդերը և Կոկա Կոլան 2013 թվականի երկու սինգլների՝. դրանք են Քելվին Հարիսի "Feel So Close" և Of Monsters and Men-ի  "Little Talks" երգերի քավերների համար ստեղծել են երաժշտական տեսահոլովակներ "The Sounds of AHH" արշավի համար։ Պրեմիերան կայացել է հունվարի 14-ին՝ FOX ալիքի American Idol նախագծի 13-րդ սեզոնի առաջին թողարկման ժամանակ։
Շնայդերի կողմից մշակված 2 նոր տարբերկաներում նա «նվագում» է միայն Կոկա Կոլայի շշերով, բաժակներով և տարաներով։ Բացի այդ, "Feels So Close" հոլովակում առկա է Սեմ Ցույի վոկալը, իսկ "Little Talks" երգը կատարվում է բիթբոքսեր Քեվին Օլուսոլայի ձայնակցմամբ։


== Սկավառակագրություն ==
Ներկայացվում է iTunes Store-ում թվային տարբերակով թողարկված սինգլների ցանկն է, որը ձայնագրվել են այլ արտիստների հետ, բացառությամբ Սեմ Ցույի։

Քավերներ


== Ֆիլմագրություն ==


=== Ֆիլմ ===


=== Երաժշտական տեսահոլովակներ ===


== Ծանոթագրություններ ==


== Արտաքին հղումներ ==
Hugo Schneider Տեսանյութը ՅուԹյուբում